PATVIRTINTA

Šiaulių kultūros centro direktoriaus 2018-12-10 įsakymu Nr. VĮ-81-(1.1.) sudarytos pirkimo komisijos 2018-12-10 protokolu Nr. 32-(3.4.)

 **PATALPŲ NUOMOS SKELBIAMŲ DERYBŲ BŪDU PIRKIMO DOKUMENTAI**

**I. BENDROSIOS NUOSTATOS**

1. Šiaulių kultūros centro (toliau – Perkančioji organizacija arba Nuomininkas) numato išsinuomotiįrengtas patalpas, skirtas turto sandėliavimui.
2. Perkančioji organizacija, vadovaudamasi galiojančiu Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu, patvirtintu *Lietuvos Respublikos Vyriausybės 2017 m. gruodžio 13 d. nutarimu Nr. 1036* (toliau – Tvarkos aprašas), kviečia fizinius ir juridinius asmenis, turinčius kompetenciją, pajėgumus ir patyrimą (toliau – Kandidatas arba Nuomotojas), dalyvauti patalpų nuomos pirkime skelbiamų derybų būdu „Patalpųnuomos skelbiamų derybų būdupirkimas“ (toliau – Pirkimas).
3. Pirkimo dokumentuose apibūdintas Perkančiosios organizacijos nuomojamas objektas, nustatytos Pirkimo sąlygos, Pirkimo paraiškos rengimo reikalavimai ir kiti Pirkimo dokumentai. Pirkimo dokumentus sudaro pakeitimai, papildymai ir paaiškinimai.
4. Pirkimo dokumentuose naudojama sąvoka „Patalpų nuomos pirkimas“ reiškia visus įsipareigojimus, kuriuos privalės įvykdyti Nuomotojas po to, kai su juo bus sudaryta Patalpų nuomos pirkimo sutartis (toliau – Pirkimo sutartis).
5. Pageidautina Pirkimo sutarties sudarymo data – iki 2019 m. sausio 2 d. Patalpos perduodamos pasirašant patalpų priėmimo-perdavimo aktą, kuris privalo būti pasirašytas ne vėliau kaip per 1 savaitę nuo sutarties pasirašymo dienos.
6. Pirkimo dokumentuose nesureguliuotiems klausimams tiesiogiai taikomos Tvarkos aprašo nuostatos. Jeigu Pirkimo dokumentuose nenustatyta kitaip, Pirkimo dokumentuose vartojamos sąvokos atitinka Tvarkos aprašo apibrėžtas sąvokas.
7. Pirkimui organizuoti ir rezultatams įvertinti sudaryta Šiaulių kultūros centro patalpų nuomos pirkimo komisija (toliau - Komisija) Šiaulių Kultūros Centro direktorės 2018 m. gruodžio 10 d. įsakymu Nr. VĮ-81-(1.1.) „Dėl patalpų nuomos pirkimo komisijos sudarymo“, kuriai yra suteikti visi įgaliojimai vykdyti Perkančiajai organizacijai reikalingų patalpų nuomos Pirkimo procedūras. Komisija sprendimus priima Tvarkos aprašo 14 punkte nustatyta tvarka.
8. Pateikdamas paraišką, kandidatas sutinka su visais Pirkimo dokumentuose ir jų prieduose nustatytais reikalavimais. Kandidatai privalo atidžiai perskaityti visus Pirkimo dokumentų reikalavimus, jų priedus ir laikytis juose nustatytų reikalavimų.
9. Išlaidos, susijusios su dalyvavimu derybose, kandidatams nekompensuojamos.
10. Kontaktiniai asmenys: viešųjų pirkimų specialistė Jūratė Marcišauskienė, tel. 8 41 52 36 42, 8 655 25518. el. paštas: jurate.marcisauskiene@siauliukc.lt, direktoriaus pavaduotoja bendriesiems reikalams Ieva Grinienė, tel. 8 672 59 883, el. p. ieva.griniene@siauliukc.lt

**II. PIRKIMO OBJEKTAS IR PRIVALOMIEJI REIKALAVIMAI**

1. Pirkimo objektas – patalpų, skirtų turto sandėliavimui, kurių bendras plotas yra apie 120 - 150 kv. m, (toliau – Patalpos) nuoma. Patalpos turi būti viename pastate Šiaulių miesto centrinėje dalyje.
2. Reikalavimai Patalpoms nustatyti Pirkimo dokumentų 2 priede „Techninė specifikacija“.
3. Pirkimas atliekamas skelbiamų derybų būdu. Pirkimo tikslas ‒ sudaryti nekilnojamojo turto (patalpų) nuomos sutartį (toliau – nuomos sutartis). Pirkimo sutarties projektas pateiktas Pirkimo dokumentų 3 priede. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo proporcingumo principų ir konfidencialumo bei nešališkumo reikalavimų.
4. Patalpų nuomos terminas iki 2019-12-30, su galimybe tomis pačiomis sąlygomis pratęsti terminą 6 mėn..

**III. PARAIŠKŲ RENGIMAS, PATEIKIMAS, KEITIMAS**

1. Kandidatas, pageidaujantis išnuomoti nekilnojamąjį turtą ir dalyvauti derybose, pateikia Komisijai paraišką raštu, pasirašytą kandidato ar jo įgalioto asmens. Kandidatas paraišką pateikia pagal Pirkimo dokumentų 1 priede pateiktą formą. Paraišką sudaro kandidato raštu pateiktų dokumentų visuma:
	1. nuosavybę patvirtinančių dokumentų kopijos, patvirtintos teisės aktų nustatyta tvarka;
	2. kadastro duomenų bylos kopija, kuriame pažymėta patalpa, kuri siūloma;
	3. techniniai, ekonominiai ir kiti duomenys (pagal reikalavimus Patalpoms, nurodytus Pirkimo dokumentų Techninėje specifikacijoje), užpildant Pirkimo dokumentuose nurodytą paraiškos formą (Pirkimo dokumentų 1 priedas) ir pateikiant tai patvirtinančius dokumentus (jei reikalaujama);
	4. įgaliojimus patvirtinantys dokumentai, suteikiantys teisę asmeniui derėtis dėl nekilnojamojo turto (patalpų) nuomos;
	5. nurodomos siūlomų nuomotis Patalpų apžiūrėjimo sąlygos (laikas, per kurį galima apžiūrėti Patalpas (ne vėliau kaip 5 (penkios) darbo dienos nuo paraiškos pateikimo termino pabaigos), taip pat Kandidato įgalioto atstovo, į kurį galima kreiptis dėl nuomojamų patalpų apžiūrėjimo, pareigos, vardas, pavardė, adresas, telefono numeris ir el. pašto adresas);
	6. nurodoma pradinė išnuomoti siūlomų Patalpų nuomos kaina eurais. Informacija turi būti pateikta taip, kaip nurodyta Pirkimo dokumentų 1 priede;
	7. raštiškas kandidato patvirtinimas, kad išnuomoti siūlomos Patalpos nėra išnuomotos, areštuotos, teisme nėra ginčų dėl jų, taip pat nėra kitų trečiųjų asmenų teisių ar pretenzijų į išnuomoti siūlomas Patalpas;
	8. Kandidato raštiškas patvirtinimas, kad derybų laimėjimo ir Pirkimo sutarties sudarymo atveju, Kandidatas sutinka, kad Pirkimo sutarties kaina nėra konfidenciali ir neskelbiama;
2. Kandidatas gali pateikti tik vieną pasiūlymą. Pasiūlymas teikiamas užklijuotame voke.
3. Kandidato pasiūlymas bei kita korespondencija pateikiama lietuvių kalba. Jeigu pateikiami užsienio kalbomis surašyti dokumentai ar jų kopijos, kartu turi būti pateikti vertimų biuro patvirtinti dokumentų vertimai į lietuvių kalbą.
4. Pateikdamas paraišką, Kandidatas sutinka su Pirkimo dokumentų sąlygomis ir patvirtina, kad jo paraiškoje pateikta informacija yra teisinga ir apima viską, ko reikia norint tinkamai įvykdyti Pirkimo sutartį.
5. Kandidatai paraiškoje turi nurodyti, kokia paraiškoje pateikta informacija yra konfidenciali, jei tokia yra. Tokią informaciją sudaro komercinė (gamybinė) paslaptis ir konfidencialieji paraiškų aspektai.
6. Kandidato pavadinimas, kaina, taip pat kita informacija, kuri teisės aktų nustatyta tvarka turi būti skelbiama arba kitokiu būdu viešai prieinama visuomenei negali būti Kandidato nurodoma kaip konfidenciali, todėl, Kandidatui nurodžius tokią informaciją kaip konfidencialią, Perkančioji organizacija turi teisę ją skelbti. Perkančioji organizacija gali kreiptis į Kandidatą prašydama pagrįsti informacijos konfidencialumą.
7. Paraiška, pasirašyta Kandidato arba jo įgalioto asmens, turi būti pateikta asmeniškai, paštu ar per kurjerį, adresu Šiaulių kultūros centras, Aušros alėja 29, LT-76300 Šiauliai, iki 2018 m. gruodžio 17 d. 10:00 val. Lietuvos laiku. Vėliau gautos paraiškos nebus priimamos ir nagrinėjamos. Paraiškos (su priedais) lapai turi būti sunumeruoti. Paskutinio paraiškos lapo antroje pusėje tūri būti nurodomas paraiškos bendras lapų skaičius ir jį patvirtinantis Kandidato ar jo įgalioto asmens parašas ir antspaudas (jei Kandidatas - juridinis asmuo). Paraiška pateikiama užklijuotame voke. Ant voko turi būti užrašyta: „PATALPŲNUOMOS SKELBIAMŲ DERYBŲ BŪDUPIRKIMUI“, Kandidato pavadinimas ir kontaktinis telefono numeris. Ant voko taip pat turi būti užrašas „**Neatplėšti iki 2018 m. gruodžio 17 d. 10.00 val.“**. Vokas skirtas viešųjų pirkimų specialistui.
8. Perkančioji organizacija neatsako už pašto vėlavimus ar kitus nenumatytus atvejus, dėl kurių paraiškos nebuvo gautos ar gautos pavėluotai. Pavėluotai gautos paraiškos grąžinamos Kandidatams registruotu laišku.
9. Kandidatas iki galutinio paraiškų pateikimo termino turi teisę pakeisti, papildyti arba atšaukti savo paraišką. Toks pakeitimas arba pranešimas, kad paraiška atšaukiama, pripažįstamas galiojančiu, jeigu Perkančioji organizacija jį gauna pateiktą raštu iki paraiškos pateikimo termino pabaigos.

# IV. PIRKIMO DOKUMENTAI IR JŲ TEIKIMAS

1. Pirkimo dokumentai skelbiami Šiaulių kultūros centro interneto svetainėje <https://www.siauliukc.lt/> naujienų skiltyje.

# PIRKIMO DOKUMENTŲ PAAIŠKINIMAS IR PATIKSLINIMAS

1. Kandidatas gali raštu prašyti, kad Perkančioji organizacija paaiškintų Pirkimo dokumentus. Perkančioji organizacija atsako į kiekvieną Kandidato raštu pateiktą prašymą paaiškinti Pirkimo dokumentus, jeigu prašymas gautas ne vėliau kaip prieš 3 (tris) darbo dienas iki paraiškų pateikimo termino pabaigos.
2. Perkančioji organizacija į raštu gautą prašymą paaiškinti Pirkimo dokumentus atsako ne vėliau kaip per 3 (tris) darbo dienas nuo jo gavimo dienos. Perkančioji organizacija atsako kandidatui ir patalpina paaiškinimą perkančiosios organizacijos interneto svetainėje https://www.siauliukc.lt/ naujienų skiltyje. Atsakymas turi būti pateiktas ne vėliau nei likus 1 (vienai) darbo dienai iki paraiškų pateikimo termino pabaigos.
3. Nesibaigus paraiškų pateikimo terminui, Perkančioji organizacija savo iniciatyva turi teisę raštu paaiškinti (patikslinti) Pirkimo dokumentus. Tokie paaiškinimai (patikslinimai) patalpinami perkančiosios organizacijos interneto svetainėje ne vėliau kaip likus 3 (trims) dienoms iki paraiškų pateikimo termino pabaigos. Vadovaujantis protingumo kriterijumi, gali būti nukeltas paraiškų pateikimo terminas.
4. Perkančioji organizacija, paaiškindama ar patikslindama Pirkimo dokumentus, privalo užtikrinti Kandidatų anonimiškumą, t.y. privalo užtikrinti, kad Kandidatas nesužinotų kitų Kandidatų, dalyvaujančių Pirkimo procedūrose, pavadinimų ir kitų rekvizitų.

**VI. KANDIDATŲ ATRANKA DERYBOMS, KVIETIMAS DERĖTIS IR DERYBOS**

1. Pateiktas paraiškas su priedais nagrinėja ir vertina Komisija ne vėliau kaip 1 darbo dieną nuo paraiškų pateikimo termino pabaigos. Paraiškos nagrinėjamos ir vertinamos konfidencialiai, nedalyvaujant paraiškas pateikusių Kandidatų atstovams.
2. Komisija nagrinėja:
	1. ar paraiška atitinka Pirkimo dokumentuose nustatytus reikalavimus;
	2. ar siūlomos išnuomoti Patalpos ir siūlomos nuomos sąlygos atitinka Techninę specifikaciją ir kitus Pirkimo dokumentų reikalavimus.
3. Iškilus klausimų dėl paraiškų turinio ir Komisijai paprašius, Kandidatai per Komisijos nustatytą terminą, kuris negali būti trumpesnis kaip 3 (trys) darbo dienos, privalo pateikti papildomus paaiškinimus ir patikslinimus, nekeičiant paraiškos turinio.
4. Komisija atmeta Kandidato paraišką, jeigu:
	1. Kandidatas kartu su paraiška nepateikė reikalaujamų dokumentų ar informacijos;
	2. Paraiška neatitinka Pirkimo dokumentuose nustatytų reikalavimų, jei Paraiškos (pirkimo dokumentų 1 priedas) 7 punkte iš 13 pateiktų kriterijų atitinka mažiau nei 9 kriterijų;
	3. Pateikti tik vieną pasiūlymą;
	4. Kandidatas pateikė melagingą informaciją.
5. Komisija pateiktus ir neatitinkančius reikalavimų dokumentus atmeta ir apie tai raštu informuoja kandidatus per 3 darbo dienas.
6. Kandidatus, kurių paraiškos nebuvo atmestos, Komisija ne vėliau kaip per 10 (dešimt) darbo dienų raštu pakviečia į derybas, nurodydama: tikslų derybų laiką ir vietą, papildomus dokumentus, kuriuos reikia pateikti deryboms.
7. Komisija:
	1. derasi su kiekvienu Kandidatu atskirai;
	2. nustato derybų su Kandidatais eilę;
	3. tretiesiems asmenims negali atskleisti jokios iš Kandidato gautos informacijos be jo sutikimo, neinformuoja Kandidato apie susitarimus su kitais Kandidatais.
	4. visiems Kandidatams taiko vienodus reikalavimus, suteikia vienodas galimybės ir pateikia vienodą informaciją.
	5. derybas protokoluoja. Derybų protokolą pasirašo Komisijos pirmininkas, jos nariai ir Kandidatas, su kuriuo derėtasi, arba jo įgaliotas atstovas.
	6. derybų metu derasi dėl techninių, ekonominių ir kitokių Pirkimo dokumentuose nustatytų reikalavimų, taip pat dėl kainos (ji turi būti pagrįsta palyginti su nekilnojamųjų daiktų rinkos kainų analogais), siekdama Perkančiajai organizacijai ekonomiškai naudingiausio rezultato.
8. Derybų su Kandidatu pabaiga įforminama derybų protokolu.
9. Pasibaigus deryboms, Komisija el. paštu siunčiamu laišku ne vėliau kaip per 3 (tris) darbo dienas informuoja Kandidatus apie derybų rezultatus (nurodant derybas laimėjusį Kandidatą).
10. Kiekvienas Pirkimu suinteresuotas Kandidatas, kuris mano, kad Perkančioji organizacija nesilaikė Pirkimo dokumentų nuostatų ir pažeidė ar pažeis jo teisėtus interesus, turi teisę pareikšti pretenziją. Komisijai pranešus apie derybų rezultatus, pretenzija turi būti pareikšta raštu per 3 (tris) darbo dienas nuo pranešimo apie derybų rezultatus gavimo.
11. Komisija gali priimti galutinį sprendimą dėl laimėjusio pasiūlymo (išnagrinėjusi Kandidatų pretenzijas ir skundus, jeigu tokių buvo gauta) ne anksčiau kaip po 5 (penkių) darbo dienų nuo pranešimo išsiuntimo Kandidatams dienos (išskyrus atvejį, kai derybose dalyvauja vienas kandidatas).
12. Jeigu Kandidato rašytinė pretenzija gauta iki sprendimo apie derybas laimėjusį Kandidatą pranešimo išsiuntimo, Komisija privalo sustabdyti Pirkimo procedūras, iki išnagrinės šią pretenziją ir priims dėl jos sprendimą. Jeigu dėl pretenzijų nagrinėjimo pratęsiami nustatyti Pirkimo procedūrų terminai, apie tai Komisija išsiunčia Kandidatams, su kuriais deramasi, pranešimus, nurodydama terminų nukėlimo priežastį.
13. Komisija privalo išnagrinėti pretenzijas ir priimti motyvuotą sprendimą ne vėliau kaip per 5 (penkias) darbo dienas nuo pretenzijos gavimo dienos, taip pat ne vėliau kaip kitą darbo dieną raštu pranešti pretenziją pateikusiajam Kandidatui ir kitiems derybose dalyvavusiems Kandidatams apie priimtą sprendimą. Išnagrinėjus pretenziją, Pirkimo procedūros tęsiamos.
14. Kandidatas Komisijos sprendimus ar sprendimus dėl išnagrinėtų pretenzijų (skundų) gali apskųsti teismui.
15. Priėmusi galutinį sprendimą dėl derybas laimėjusio Kandidato, Komisija nedelsdama (ne vėliau kaip per 3 darbo dienas) praneša derybas laimėjusiam Kandidatui derybų rezultatus.
16. Pirkimo procedūros nutraukiamos esant bent vienai iš šių aplinkybių:
	1. kai atsiranda aplinkybių, dėl kurių Pirkimas tampa nenaudingas ar neteisėtas, o jų iš anksto nebuvo galima numatyti;
	2. kai nesutariama dėl Pirkimo kainos ar kitų sąlygų;
	3. kai Kandidatas atsisako pasirašyti Pirkimo sutartį ir nėra kito Kandidato, kuris atitiktų Pirkimo dokumentuose nustatytus reikalavimus.

# VII. VERTINIMO KRITERIJAI

1. Komisijos neatmestos paraiškos (kartu su derybų metu protokoluose užfiksuotais patikslinimais/pakeitimais) vertinamos vadovaujantis ekonominio naudingumo kriterijais, nurodytais eilės tvarka pagal jų svarbą. Laimėtoju pripažįstamas tas Kandidatas, kurio pasiūlymas pagal nurodytus kriterijus pripažįstamas ekonomiškai naudingiausiu, kuris pasiūlymų eilėje užima pirmąją vietą. Paraiškų vertinimo kriterijai:

|  |  |  |
| --- | --- | --- |
| **Eil. Nr.** | **Vertinimo kriterijai** | **Vertinimo kriterijų eilė pagal svarbą (procentais)** |
| 1 | Nuomos kaina **(C)** | 80 proc. |
| 2 | Techninių sąlygų atitikimas reikalavimams **(T1)**Patalpos pilnai atitinka techninę specifikaciją (labai geros būklės santechnikos įrenginiai (pakeistas vamzdynas, nauji santechnikos prietaisai), pilnai atliktas einamasis remontas (atliktas lubų, sienų ir grindų remontas, pakeisti langai, durys, elektros instaliacija nauja) ir atitinka kt. statybos bei specialiųjų normų (higienos, priešgaisrinės saugos ir kt.) reikalavimus) – 1 balas;Geros būklės santechnikos įrenginiai (geros būklės vamzdynas, santechnikos prietaisai) iš dalies atliktas einamasis remontas (iš dalies atliktas lubų, sienų ir grindų remontas, pakeisti langai, tvarkingos durys, elektros instaliacija tvarkinga, iš dallies atitinka techninės būklės, tvarkingos, atitikti statybos bei specialiųjų normų (higienos, priešgaisrinės saugos ir kt.) reikalavimus) – 2 balai;Reikalingas remontas, patalpų būklė neatitika statybos bei specialiųjų normų (higienos, priešgaisrinės saugos ir kt.) reikalavimų. – 3 balai. | 10 proc. |
| 3 | Atstumas nuo perkančios organizacijos buveinės iki nuomojamų patalpų **(T2)**Siūlomų nuomoti patalpų atstumas iki Perkančios organizacijos, esančios Aušros alėja g. 29, Šiauliuose įėjimo durų, skaičiuojamas vadovaujantis www.maps.lt artimiausio maršruto matavimo įrankiu. | 10 proc. |

1. Geriausiai įvertinama paraiška, kurios ekonominis naudingumas (S) yra didžiausias. Paraiškos ekonominis naudingumas (S) apskaičiuojamas sudedant Kandidato paraiškos kainos (C) ir kitų kriterijų (T) balus:

*S = C+T*

1. Paraiškos kainos (C) balai apskaičiuojami mažiausios paraiškos kainos (Cmin) ir vertinamos paraiškos kainos (Cp) santykį padauginant iš kainos lyginamojo svorio (0,8):

C = Cmin/Cp \*0,8

1. Kriterijų (T) balai apskaičiuojami sudedant atskirų kriterijų (Ti) balus padaugintų iš patalpų funkcinių savybių įvertinimo lyginamojo svorio (0,1):

T= T1 \* 0,1 *+* T2 \* 0,1

 Funkcinis parametras T1  apskaičiuojamas parametro reikšmę (Ri) palyginant su geriausia to paties parametro reikšme (Rmax) :

*T1 = R*max/ *R*i

Funkcinis parametras T2 apskaičiuojamas:

*T2 = T*min/ Ti

## VIII. PIRKIMO SUTARTIS

1. Perkančioji organizacija ne vėliau kaip per 10 darbo dienų turi nustatyti Pirkimo sutarties pasirašymo vietą, dieną, tikslų laiką ir apie tai pranešti derybas laimėjusiam Kandidatui. Jeigu Kandidatas, kuriam buvo pasiūlyta sudaryti Pirkimo sutartį, raštu atsisako ją sudaryti arba iki Perkančios organizacijos nurodyto laiko neatvyksta sudaryti Pirkimo sutarties ir nepateikia motyvuoto pasiteisinimo, kodėl neatvyko, arba atsisako sudaryti Pirkimo sutartį derybose sutartomis sąlygomis, arba atvyksta pasirašyti Pirkimo sutartį, bet jos nepasirašo ir nepateikia svarių motyvų, laikoma, kad jis atsisakė sudaryti Pirkimo sutartį. Tokiu atveju Komisija siūlo sudaryti Pirkimo sutartį antrajam Kandidatui, kurio pasiūlymas pagal derybų rezultatus yra geriausias po atsisakiusiojo sudaryti Pirkimo sutartį. Jeigu antrojo Kandidato, kurio parduodamo nekilnojamojo turto dokumentai geriausiai atitinka Pirkimo dokumentus.
2. Negyvenamųjų patalpų nuomos sutarties sąlygos išdėstytos Pirkimo dokumentų 3 priede.
3. Derybas laimėjęs Kandidatas prie Pirkimo sutarties turi pridėti žemiau nurodytų dokumentų nustatyta tvarka patvirtintas kopijas:
	1. nuosavybės teisę į nekilnojamuosius daiktus patvirtinančių dokumentų;
	2. kadastrinių matavimų bylos.
4. Pirkimo sutarties kaina – derybų metu šalių suderėta nekilnojamojo turto (patalpų) nuomos kaina.

**IX PRIEDAI**

1. Priedai:

1 priedas – Patalpų nuomos pirkimo skelbiamų derybų būdu paraiška;

2 priedas – Techninė specifikacija;

3 priedas – Negyvenamųjų patalpų nuomos sutarties projektas.

Patalpų nuomos pirkimo skelbiamų derybų būdu

Pirkimo dokumentų 1 priedas

## PATALPŲ NUOMOS PIRKIMO SKELBIAMŲ DERYBŲ BŪDU PARAIŠKA

\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Kandidato pavadinimas *(jeigu dalyvauja ūkio subjektų grupė, surašomi visi dalyvių pavadinimai)*  |    |
| Kandidato adresas *(jeigu dalyvauja ūkio subjektų grupė, surašomi visi dalyvių adresai)*  |    |
| Už paraišką atsakingo asmens vardas, pavardė  |   |
| Telefono numeris  |   |
| Fakso numeris  |   |
| El. pašto adresas  |   |
| Kontaktinis asmuo (Vardas, Pavardė, pareigos, telefono numeris)  |   |

1. Pažymime, kad sutinkame su visomis pirkimo sąlygomis, nustatytomis Pirkimo dokumentuose (jų paaiškinimuose, papildymuose).
2. Patvirtiname, kad paraiškoje pateikta informacija yra teisinga, nėra įtraukta jokių nuostatų prieštaraujančių Pirkimo dokumentų nuostatoms.
3. Patvirtiname, kad siūlomos išnuomoti Patalpos nėra areštuotos, išnuomotos ir siūlomos išnuomoti Patalpos visiškai atitinka Pirkimo dokumentuose nurodytus reikalavimus, tarp jų ir Pirkimo dokumentų 2 priede nurodytus reikalavimus:
4. Siūlomų išnuomoti patalpų adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Siūloma kaina:

|  |  |  |  |  |  |
| --- | --- | --- | --- | --- | --- |
| Eil . Nr.  | Pavadinimas  | Mato vnt.  | Plotas kv. m  | Fiksuota 1 kv.m. kaina, EUR su PVM (jei taikomas) \*\* | Suma EUR su PVM (jei taikomas) per mėnesį \*\* |
| *1*  | *2* | *3* | *4*  | *5* | *6 (4 x 5)*  |
| 1.  | Patalpų nuoma\*  | kv. m  |  |  |   |

\*- Už nuomojamų Patalpų komunalines paslaugas (elektros energiją, vandenį ir nuotekas, šildymą ir kt.) Perkančioji organizacija mokės pagal faktinį suvartojimą remiantis skaitiklių duomenimis taikant komunalinių paslaugų teikėjų įkainius.

*\*\*-* ***Į kainą turi būti įskaičiuoti visi Lietuvoje galiojantys mokesčiai ir visos su nuoma susijusios išlaidos****,* ***kitos bendros komunalinės, kurių Sutarties pasirašymo metu neįmanoma numatyti, bet jos būtinos pastato normaliam funkcionavimui užtikrinti, išlaidos bei kitos būtinosios pastato išlaikymo išlaidos), taip pat ir 21 proc. PVM (jei taikomas). Nuomojamų patalpų valymo, apsaugos, ryšių, duomenų perdavimo linijos nuomos bei interneto kaina neturi būti įskaičiuota į Patalpų nuomos kainą.***

1. Siūloma **mėnesinė** fiksuota 1 kv. m patalpų nuomos kaina \_\_\_\_\_\_\_\_\_(*skaičiais ir žodžiais*) eurų.
2. Siūlomos nuomoti patalpos tinkamos techninės būklės, tvarkingos, atitika statybos bei specialiųjų normų (higienos, priešgaisrinės saugos ir kt.) reikalavimus:

|  |  |
| --- | --- |
| **SIŪLOMŲ PATALPŲ TECHNINIAI DUOMENYS** | **Įrašykite** Taip ar Ne |
| 1. Bendras Patalpų plotas yra 120-150 kv. m; Netrukdomai galima įnešti sandėliuojamus daiktus į patalpas. Patalpų durų plotis ne mažesnis nei 90 cm, aukštis - 200 cm.
 |  |
| 1. Tvarkinga elektros instaliacija, jungtukai, šakutės lizdai, be defektų.
 |  |
| 1. Patalpose elektros maitinimo 220V įtampos lizdas su įžeminimu – ne mažiau 5 vnt;
 |  |
| 1. Patalpos durys, langai yra sandarūs, techniškai tvarkingi su privaloma furnitūra.
 |  |
| 1. Sienos, lubos bei grindys tvarkingos, švarios (neturi būti pelėsio).
 |  |
| 1. Patalpose yra ir natūralus apšvietimas.
 |  |
| 1. Lubų aukštis ne mažesnis kaip 2 m..
 |  |
| 1. Patalpos yra šildomos. Palaikoma minimali temperatūra ne mažesnė nei +5 laipsniai.
 |  |
| 1. Įrengta patalpos apsaugos sistema.
 |  |
| 1. Patalpų sandėliavimo plotas ne mažesnis nei 120 kv.m.
 |  |
| 1. Patogus privažiavimas prie patalpų atliekant sandėliavimo, krovos darbus.
 |  |
| 1. Patalpose įrengta priešgaisrinė signalizacija, atitinkanti Priešgaisrinės saugos reikalavimus.
 |  |
| 1. Patalpų šildymas, vėdinimas, apšvietimas, triukšmo lygis atitika higienos normas.
 |  |

1. Siūlomomis išnuomoti visiškai įrengtomis Patalpomis faktiškai bus galima pradėti naudotis: 201\_\_ m. \_\_\_\_\_\_\_\_\_\_\_ d.
2. Patalpos bus perduotos pasirašius patalpų priėmimo-perdavimo aktą, kuris bus pasirašytas ne vėliau kaip per 1 savaitę nuo sutarties pasirašymo dienos.
3. Dėl patalpų apžiūrėjimo kreiptis į:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (atsakingo asmens vardas, pavardė, adresas, telefono numeris ir el. pašto adresas, laikas).
4. Laikas, per kurį galima apžiūrėti Patalpas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ne vėliau kaip 5 (penkios) darbo dienos nuo paraiškos pateikimo termino pabaigos),
5. Kitos sąlygos (informacija):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Šiame pasiūlyme yra pateikta ir konfidencialios informacijos (pildyti jei bus pateikta konfidencialios informacijos. Tiekėjas negali nurodyti, kad konfidencialus yra visas pasiūlymas.):

|  |  |
| --- | --- |
| **Eil.Nr.**  | **Pateikto dokumento pavadinimas**  |
|   |   |
|   |   |

1. Kartu su paraiška pateikiami šie dokumentai (turi būti pateikti visi dokumentai, kurie, Kandidato nuomone, yra reikšmingi atliekant paraiškos vertinimą pagal ekonominio naudingumo kriterijus (ir jų parametrus), kaip nurodyta Pirkimo dokumentų III skyriuje „Paraiškų parengimas, pateikimas, keitimas“, taip pat Pirkimo dokumentų 15 punkte nurodyti dokumentai):

|  |  |  |
| --- | --- | --- |
| **Eil. Nr.**  | **Pateikto dokumento pavadinimas**  | **Dokumento puslapių skaičius**  |
|   |   |   |
|   |   |   |

(Kandidato arba jo įgalioto (Parašas) (Vardas ir pavardė) asmens pareigų pavadinimas)

Patalpų nuomos pirkimo skelbiamų derybų būdu

 Pirkimo dokumentų 2 priedas

## TECHNINĖ SPECIFIKACIJA

1. Bendrieji reikalavimai:
	1. Pageidaujamos išsinuomoti Patalpos, skirtos sandėliavimui, kurių plotas yra 120 - 150 kv. m;
	2. Kandidatas privalo užtikrinti, kad netrukdomai galima įnešti sandėliuojamus daiktus į patalpas.
	3. Pageidautina, kad patalpos būtų centrinėje miesto dalyje, kaip įmanoma arčiau Šiaulių kultūros centro, esančio Aušros alėja 29, Šiauliai, ne toliau nei 1 km spinduliu.
2. Siūlomos nuomoti patalpos turi būti tinkamos techninės būklės, tvarkingos, atitikti statybos bei specialiųjų normų (higienos, priešgaisrinės saugos ir kt.) reikalavimus:
	1. sienos, lubos bei grindys turi būti tvarkingos, švarios (neturi būti pelėsio). Patalpos aukštis ne mažesnis kaip 2 m.;
	2. tvarkinga elektros instaliacija, jungtukai, šakutės lizdai, be defektų;
	3. elektros maitinimo tinklo paskirstymo spintos užrakinamos.
	4. durys, langai turi būti sandarūs, techniškai tvarkingi su privaloma furnitūra. Patalpoje yra natūralus apšvietimas;
	5. patalpos privalo būti šildomo. Minimali oro temperatūra +5 laipsniai.;
	6. Netrukdomai į patalpą galima įnešti sandėliuojamus daiktus į patalpas. Patalpų durų plotis ne mažesnis nei 90 cm, aukštis – 200 cm.
	7. Įrengta patalpos apsaugos sistema. Nuomininkas neįsipareigoja pasirašyti paslaugų sutarčių (pvz., dėl patalpų apsaugos) su esamais paslaugų tiekėjais;
3. Patalpos tinkamos daiktų sandėliavimui. Sandėliavimo plotas patalpose ne mažesnis nei 120 kv. m.
4. Patogus privažiavimas prie patalpų atliekant sandėliavimo, krovos darbus.
5. Patalpų šildymas, vėdinimas, oro kondicionavimas, apšvietimas, triukšmo lygis turi atitikti higienos normas.
6. Patalpose turi būti įrengta priešgaisrinė signalizacija, atitinkanti Priešgaisrinės saugos reikalavimus.
7. Patalpose elektros maitinimo 220V įtampos lizdas su įžeminimu – ne mažiau 5 vnt.
8. Patalpų nuomos terminas – iki 2019-12-30, su galimybe tokiomis sąlygomis sutartį pratęsti 6 mėnesiams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patalpų nuomos pirkimo skelbiamų derybų būdu

Pirkimo dokumentų 3 priedas

**NEGYVENAMŲJŲ PATALPŲ NUOMOS SUTARTIES PROJEKTAS**

2018 m. mėn. d.

Šiauliai

......................, (toliau – Nuomotojas), atstovaujama ............., veikiančio pagal ......................................., iš vienos pusės, ir BĮ Šiaulių kultūros centras, kodas 30229671, (toliau – Nuomininkas), atstovaujama ............., veikiančio pagal ............., iš kitos pusės, toliau kartu vadinamos Šalimis, remiantis Žemės, esamų pastatų ar kitų nekilnojamų daiktų pirkimų arba nuomos ar teisių į šiuos daiktus įsigijimų tvarkos aprašu, patvirtintu Lietuvos Respublikos Vyriausybės 2017 m. gruodžio mėn. 13 d. nutarimu Nr. 1036, nustatyta tvarka įvykusio Patalpų nuomos pirkimo rezultatais, sudarė šią patalpų (toliau – Patalpos) nuomos (toliau – Nuoma) sutartį (toliau – Sutartis).

* 1. **BENDROSIOS SĄLYGOS**
1. Sutartimi Nuomotojas įsipareigoja suteikti Nuomininkui nuomos teise .......... kv. metrų bendrojo ploto patalpas, esančias Šiauliuose, .................. (pagal inventorizavimo bylą ..... ), naudotis jomis už nuomos užmokestį, o Nuomininkas įsipareigoja mokėti nuomos mokestį.
2. Sutartyje nurodytų patalpų paskirtis – negyvenamos paskirties patalpos, skirtos turto sandėliavimui.
3. Patalpų nuomos 1 kv. m kaina vienam mėnesiui su PVM yra \_\_\_\_\_\_ eurų. Visų patalpų mėnesio nuomos kaina su PVM. Eurų.
4. Nuomos mokestis ir kiti mokėjimai pradedami skaičiuoti nuo Akto (Sutarties projektas 1 priedas) pasirašymo dienos.
5. Į mėnesinį Patalpų nuomos mokestį, nurodytą Sutarties 3 punkte, įskaičiuojama Patalpų nuomos kaina, išskyrus mokėjimus už komunalines paslaugas.
6. Komunaliniai mokesčiai apskaičiuojami atsižvelgiant į pastate įrengtų apskaitos prietaisų rodmenis. Nuomotojas taip pat turi pateikti atsiskaitymo už komunalines paslaugas pažymą *(laisva* *forma*) ar sąnaudas pagrindžiančius dokumentus. Nuomininkas apmoka tokias komunalinesišlaidas:

6.1. už suvartotą elektros energiją;

6.2. už vandenį ir nuotekas;

6.3. už šildymą.

1. Nuomotojas turi pateikti skirtingas sąskaitas: vieną už Patalpų nuomą ir kitą /-as už komunalines išlaidas, t. y. turi būti aiškiai išskirta, kokia sąskaita yra teikiama už Patalpų nuomą. Jokių kitų mokesčių, kurie nėra nurodyti Sutartyje, Nuomininkas nemoka.
2. Nuomotojas garantuoja, kad Patalpos bus tinkamos naudoti pagal paskirtį visą Sutarties galiojimo laiką.
3. Sutarties kaina dėl rinkos kainų lygio pasikeitimo ir pasikeitusių mokesčių neperskaičiuojama.
4. Nuomotojas garantuoja, kad Patalpos atitinka priešgaisrinės, sanitarinės–epideminės stoties ar kitų institucijų keliamus reikalavimus. Jei jos tokių reikalavimų neatitinka, ir minėtos institucijos apie tai praneša (nepaisant to, kad reikalavimai gali būti skirti Nuomininkui), Nuomotojas privalo per 10 (dešimt) dienų įvykdyti jų reikalavimus.
5. **SUTARTIES ŠALIŲ ĮSIPAREIGOJIMAI IR ATSAKOMYBĖ**
6. Nuomotojas privalo:
	1. Aktu perduoti Nuomininkui Sutarties 1 punkte nurodytas, Sutarties sąlygas ir paskirtį atitinkančias Patalpas;
	2. perduoti tinkamas naudoti Patalpas;
	3. savo sąskaita šalinti atsiradusius ir/ar gręsiančius atsirasti Patalpų komunikacijų tinklų, vandentiekio ir kitų komunalinių paslaugų tiekimo Patalpoms sutrikimus, jei jie atsirado dėl Nuomotojo kaltės, išskyrus jei tokie atsiradę ir/ar gresiantys atsirasti sutrikimai atsirado ir/ar gresia atsirasti dėl Nuomininko kaltės;
	4. jeigu Patalpų būklė pablogėja ne dėl Nuomininko kaltės, Nuomotojas nedelsdamas, per trumpiausią tam reikalingą laiką, privalo atstatyti buvusią iki pablogėjimo patalpų būklę;
	5. apie Patalpų perleidimą trečiajam asmeniui pranešti Nuomininkui prieš 75 darbo dienas iki patalpų nuosavybės teisės perleidimo. Patalpų nuosavybės teisės perėjimas kitam savininkui šios Sutarties nenutraukia ir nekeičia jos sąlygų;
	6. visą Sutarties galiojimo laiką nekeisti išnuomotų patalpų paskirties;
	7. Akto (sutarties 1 priedas) pasirašymo metu, perduoti tinkamai funkcionuojančias vandens, kanalizacijos, šildymo, priešgaisrinės – apsauginės signalizacijos, elektros energijos prietaisus, taip pat kitus Patalpose esančius inžinerinius bei sanitarinius įrenginius ir prietaisus pagal šiuos tinklus eksploatuojančių organizacijų patvirtintus techninius duomenis;
	8. atsakyti už Patalpų trūkumus, kurie visiškai ar iš dalies kliudo naudoti Patalpas pagal paskirtį, netgi ir tais atvejais, kai Nuomotojas perimdamas Patalpas Aktu apie tuos trūkumus nežinojo;
	9. užtikrinti, kad Nuomininko darbuotojai kasdien bet kuriuo paros metu nevaržomi patektų Patalpas;
	10. Nuomotojas garantuoja Nuomininkui, jog pastarasis be jokių apribojimų galės naudotis išsinuomotomis Patalpomis pagal paskirtį, gaus komunalines paslaugas, už kurias apmokės gavęs Sutarties 7 punkte nurodytas sąskaitas apmokėjimui už komunalines paslaugas, taip pat galės nevaržomai naudotis bendrojo naudojimo patalpomis.
7. Nuomininkas privalo:
	1. naudoti Patalpas tik pagal tiesioginę jų paskirtį, nurodytą Sutarties 1.1 punkte, griežtai laikytis šios paskirties patalpoms keliamų gaisrinės saugos ir sanitarinių taisyklių reikalavimų;
	2. laiku mokėti Sutarties 3 punkte nurodytą nuomos mokestį ir Sutarties 6 punkte nurodytus mokėjimus už nuomojamų patalpų komunalines paslaugas, tačiau, sutinkamai su LR CK 6.487 str., Nuomininkas turi teisę reikalauti atitinkamai sumažinti nuomos mokestį, kai dėl aplinkybių, už kurias jis neatsako, Sutartyje numatytos naudojimosi patalpomis sąlygos arba patalpų būklė iš esmės pablogėja;
	3. nuomos termino pasibaigimo dieną Nuomininkas privalo perduoti Patalpas Nuomotojui Sutarties 13 punkte nustatyta tvarka. Jei Nuomininkas vėluoja laiku grąžinti Patalpas, Nuomotojui raštu pareikalavus, Nuomininkas privalo sumokėti nuomos mokestį ir kitus Sutartyje nustatytus mokesčius už visą laiką, kurį buvo vėluota grąžinti Patalpas, taip pat atlyginti bet kokius su vėlavimu susijusius nuostolius;
	4. Patalpas nesubnuomoti be raštiško Nuomotojo sutikimo;
	5. savo lėšomis atlikti nuomojamų patalpų ir jų inžinerinės įrangos priežiūros darbus bei likviduoti vidaus inžinerinių tinklų avarijos nuostolius, jei avarija įvyko dėl Nuomininko kaltės;
	6. be atskiro susitarimo su Nuomotoju nevykdyti esminių Patalpų remonto darbų. Esminiais remonto darbais laikomi remonto darbai, kurie nėra būtini Patalpų normalios būklės išsaugojimui ir skirti Patalpų pagerinimui;
	7. pranešti apie esminius Patalpų būklės pasikeitimus Nuomotojui.
	8. Nuomininkas turi teisę perleisti atsiradusias iš Sutarties savo teises ir pareigas, išskyrus tas pareigas, kurios atsirado iki perleidimo momento teisių perėmėjui.
	9. Atskirai suderinęs laiką su Nuomininku, leisti Nuomotojui patekti į patalpas.
8. **PATALPŲ PERDAVIMO TVARKA**
9. Patalpų perdavimas įforminamas Aktu (Sutarties priedas), kuriame turi būti nurodyta nuomojamų Patalpų balansinė vertė ir skaitiklių už šildymą, vandenį ir elektrą rodmenys bei duomenys, kad nėra jokių kitų Nuomotojo įsiskolinimų pagal prisiimtus įsipareigojimus dėl patalpų. Prie Akto turi būti pridėta visa dokumentacija, būtina išsinuomotų patalpų laikinam valdymui, naudojimui. Aktas turi būti pasirašytas abiejų Šalių ne vėliau kaip per 1 savaitę nuo Sutarties pasirašymo dienos.
10. Sutarčiai pasibaigus, Nuomininkas privalo grąžinti Nuomotojui Patalpas Aktu. Grąžinamos patalpos turi būti ne blogesnės būklės nei Patalpų perdavimo Aktu dieną atsižvelgiant į normalų jų nusidėvėjimą ir į Šalių raštu suderintus padarytus Patalpų pakeitimus/pagerinimus. Patalpos turi būti grąžintos paskutinę Patalpų nuomos termino dieną.
11. **PASLAUGŲ TEIKIMO ĮKAINIAI IR ATSISKAITYMO TVARKA**
12. Šalių sutarta nuomos kaina viso nuomos laikotarpio yra Eur ( Eur ir ct). Sutarties kaina dėl kainų lygio pasikeitimo ir pasikeitusių mokesčių neperskaičiuojama.
13. Nuomotojas pateikia sąskaitą faktūrą už suteiktas nuomos paslaugą vieną kartą per mėnesį, kurią Nuomininkas apmoka per 30 (trisdešimt) kalendorinių dienų nuo sąskaitos faktūros gavimo.
14. Mokėjimas atliekamas pavedimu į Nuomotojo Sutarties rekvizituose nurodytą banko sąskaitą.
15. **SUTARTIES GALIOJIMO TERMINAS**
16. Sutartis įsigalioja nuo 201 m. mėn. d. ir galioja iki 2019 m. gruodžio mėn. 30 d. su galimybe pratęsti sutartį nekeičiant sutarties sąlygų 6 mėnesiams.
17. **SUTARTIES KEITIMO, NUTRAUKIMO PAGRINDAI IR PADARINIAI**
18. Atskiru šalių susitarimu Sutartis gali būti pakoreguota, jeigu viena iš šalių dėl objektyvių priežasčių negali įvykdyti atskirų Sutarties sąlygų. Bet kokie Sutarties pakeitimai ar papildymai galioja sudaryti tik raštu, pasirašius abiejų Šalių įgaliotiems atstovams. Žodinės išlygos neturi juridinės galios.
19. Jei kuri nors šios Sutarties dalis tampa negaliojanti arba anuliuojama, likusios sutarties dalys lieka galioti.
20. Nuomotojas turi teisę nutraukti Sutartį terminui nepasibaigus, jei:
	1. Nuomininkas naudojasi patalpomis ne pagal Sutartį, tyčia blogina patalpų būklę, nemoka paslaugos mokesčių ilgiau kaip už 1 mėnesį;
	2. patalpomis, pasikeitus aplinkybėms, reikia naudotis Sutartyje numatytu laiku Nuomotojui.
21. Nuomotojas ir Nuomininkas susitaria, kad jeigu įvykdyti Sutartį vienai Šaliai tampa sudėtingiau negu kitai Šaliai, Šalys vadovaujasi Lietuvos Respublikos civilinio kodekso (toliau – LR CK) 6.204 straipsniu.
22. **SANKCIJOS IR ATSAKOMYBĖ**
23. Jei bet kuri iš Sutarties Šalių neįvykdo arba netinkamai įvykdo šioje Sutartyje numatytus įsipareigojimus, tai pažeidusi prievolę Šalis privalo atlyginti nukentėjusiajai Šaliai dėl to atsiradusius nuostolius.
24. Bet kokios Šalių pretenzijos viena kitai dėl žalos atlyginimo turi būti pateiktos raštu.
25. Jeigu Šalis, iš kurios reikalaujama žalos atlyginimo, nesutinka su žalos dydžiu, bet kuri iš Šalių turi teisę paskirti ekspertus žalos dydžiui nustatyti.
26. Šalys atleidžiamos nuo atsakomybės už įsipareigojimų pagal šią Sutartį nevykdymą ar netinkamą jų vykdymą, jei tokio nevykdymo priežastis yra *force majeure* aplinkybės, kurių Šalys negalėjo kontroliuoti ar atitinkamai numatyti Sutarties pasirašymo metu ir negalėjo išvengti šių aplinkybių ar jų pasekmių atsiradimo. Jei *force majeure* aplinkybės ar jų pasekmės trunka ilgiau kaip 1 (vieną) mėnesį arba jau nuo pat pradžių yra aišku, kad jos tęsis ilgiau kaip 1 (vieną) mėnesį, bet kuri Šalis turi teisę nutraukti šią Sutartį
27. **BAIGIAMOSIOS NUOSTATOS**
28. Sutarties pakeitimai ir papildymai galimi tik Šalims raštu dėl jų susitarus.
29. Ši Sutartis yra sudaryta ir aiškinama pagal Lietuvos Respublikos įstatymus.
30. Šalių ginčai, kylantys iš šios Sutarties ar susiję su šia Sutartimi, sprendžiami tarpusavio derybų būdu. Nepavykus susitarti, ginčas sprendžiamas Lietuvos Respublikos teisme.
31. Šalis, vengianti mokėti ar vykdyti kitas prievoles pagal Sutartį privalo atlyginti kitai šaliai visas skolos išieškojimu ar ginčo sprendimu susijusias išlaidas, įskaitant (bet tuo neapsiribojant) išlaidas teisinei pagalbai (advokatams) apmokėti.
32. Šalių susitarimu galimi Sutarties pakeitimai bei papildymai įsigalioja tik tada, kai jie padaryti raštu ir pasirašyti šalių įgaliotų asmenų.
33. Sutartis surašoma dviem vienodą juridinę galią turinčiais egzemplioriais (po vieną kiekvienai šaliai).
34. **ŠALIŲ REKVIZITAI**

|  |  |
| --- | --- |
| **NUOMININKAS****Šiaulių kultūros centras** Aušros al. 31, LT-76300 Šiauliai Įm. kodas 302296711Tel. / faks. +370 41 52 41 63El. p. info@siauliukc.ltAB „Swedbank“, kodas 73000A.s. LT40 7300 0101 1313 8099 **Direktorė**Deimantė Bačiulė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V. | **NUOMOTOJAS**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V. |

**NEGYVENAMŲJŲ PATALPŲ NUOMOS SUTARTIES PROJEKTO 1 PRIEDAS**

**NEKILNOJAMO TURTO**

**PERDAVIMO –PRIĖMIMO AKTAS**

2018- -

Šiauliai

......................, (toliau – Nuomotojas), atstovaujama ............., veikiančio pagal ......................................., iš vienos pusės, ir BĮ Šiaulių kultūros centras, kodas 30229671, (toliau – Nuomininkas ), atstovaujama ............., veikiančios pagal Šiaulių kultūros centro nuostatus, iš kitos pusės, toliau kartu vadinamos Šalimis, remiantis Žemės, esamų pastatų ar kitų nekilnojamų daiktų pirkimų arba nuomos ar teisių į šiuos daiktus įsigijimų tvarkos aprašu, patvirtintu Lietuvos Respublikos Vyriausybės 2017 m. gruodžio mėn. 13 d. nutarimu Nr. 1036, nustatyta tvarka įvykusio Patalpų nuomos pirkimo rezultatais, remdamasi sutartimi Nr. \_\_\_\_\_\_\_\_\_\_\_\_\_\_ , perduoda turtą, \_\_\_\_\_\_\_\_\_\_\_\_\_\_\_\_\_\_\_\_\_ kv. metrų bendrojo ploto patalpas, esančias adresu \_\_\_\_\_\_\_\_\_\_\_\_\_\_\_\_\_\_\_\_\_,(pagal inventorizavimo bylą

patalpas Nr. \_\_\_\_\_\_\_\_\_\_\_), naudotis jomis sutarties galiojimo laikotarpiu.

Nuomotojas ir Nuomininkas patalpų priėmimo-perdavimo momentu fiksuoja tokius perduodamose patalpose esančių skaitiklių rodmenis:

Elektros skaitikliai:

Nr.\_\_\_\_\_\_\_\_\_\_\_ rodmenys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kwh;

Nr.\_\_\_\_\_\_\_\_\_\_\_ rodmenys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kwh;

Vandens skaitikliai:

Nr.\_\_\_\_\_\_\_\_\_\_\_ rodmenys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ m3;

Nr.\_\_\_\_\_\_\_\_\_\_\_ rodmenys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ m3;

Patalpų priėmimo - perdavimo metu Nuomotojas perduoda, o Nuomininkas priima nuomojamoms patalpoms pritaikytus raktus \_\_\_\_\_\_\_\_\_\_\_\_\_\_\_( vnt.) .

Nuomojamos patalpos yra geros būklės, tinkančios naudoti pagal paskirtį ir Sutartį, turinčios visus reikalingus inžinerinius tinklus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Jeigu reikia, įrašyti trūkumus ir (ar) kitus pastebėjimus, įsipareigojimus)*

Patalpų perdavimo ir priėmimo aktas sudarytas 2 (dviem) vienodos juridinės galios egzemplioriais po vieną kiekvienai Šaliai.

Perdavė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data

Priėmė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data